Translate the text from Welsh to English.



 
Heddiw, rydym yn croesawu'r diwydiant bwyd a diod o bedwar ban byd i Gymru ar gyfer BlasCymru/TasteWales 2019\. Dyma'r eildro inni gynnal y digwyddiad a'r gynhadledd fasnachol ryngwladol hon ar gyfer y diwydiant bwyd a diod yng Nghymru. Roedd y digwyddiad cyntaf, a gynhaliwyd ym mis Mawrth 2017, yn llwyddiant ysgubol ac arweiniodd at werth £16 miliwn o archebion ychwanegol i gynhyrchwyr o Gymru.  


Mae'r ffair eleni wedi denu dros 550 o gynrychiolwyr, gan gynnwys rhai o hyrwyddwyr gorau ein diwydiant bwyd a diod. Gyda thros 100 o gwmnïau o Gymru yn cymryd rhan, ein prifysgolion a'n canolfannau arloesi yn arddangos datblygiadau technolegol sydd ar flaen y gad ym maes technoleg bwyd, a'r amrywiaeth eang o wasanaethau cymorth busnes sy'n cael eu cynnig i'r diwydiant yma yng Nghymru, mae'r digwyddiad yn tystio i gryfder ac ansawdd y diwydiant llewyrchus a ffyniannus hwn. 


Rydym yn falch iawn o ansawdd uchel ein bwyd a'n diod, ac yn cydnabod eu gwerth aruthrol i'n heconomi. Yn briodol ddigon, mae'r diwydiant yn un o sectorau sylfaen  y Llywodraeth. Mae'n Cynllun Gweithredu uchelgeisiol '*Tuag at Dwf Cynaliadwy*' yn pennu trywydd clir, ac yn gweithio mewn partneriaeth â'r diwydiant drwy Fwrdd Diwydiant Bwyd a Diod Cymru i geisio sicrhau twf o 30% yn y sector fel ei bod yn werth £7 biliwn erbyn 2020\. Rydym wedi cyrraedd £6\.8 biliwn eisoes, felly, rydym gryn ffordd ar hyd y trywydd iawn i gyrraedd y swm hwnnw. 


Roedd allforion bwyd a diod o Gymru yn werth £539 miliwn yn 2018, gan ddangos eu bod yn parhau i dyfu, a gwelwyd cynnydd o 24% yn ystod y 2 flynedd diwethaf. Aeth 73% o'n hallforion i'r Gymuned Ewropeaidd, ac mae'r ganran hyd yn oed yn uwch mewn rhai categorïau fel cig coch. Er bod gwerth yr allforion hynny £14 miliwn yn is, gwnaed iawn am hynny gan y cynnydd o £25 miliwn mewn allforion i wledydd y tu allan i'r UE, sy'n dangos bod y gallu gan ein cwmnïau i newid pan fo amodau masnachu'n anodd. Daeth y cynnydd hwn ar ôl ymweliad hynod lwyddiannus â Gulfood yn Dubai ym mis Chwefror 2018 a 2019 ac ymweliad Datblygu Masnach â Qatar ym mis Hydref 2018\.


Mae gennym 200 o brynwyr yn Blas Cymru/Taste Wales eleni: 80 ohonynt o'r tu allan i'r DU. O blith yr 80 hynny, mae 48 yn dod o'r tu allan i Ewrop, sy'n gynnydd o 78% o gymharu â'r un digwyddiad yn 2017\. Rydym, felly, yn cryfhau’n marchnadoedd yn y DU ac yn Ewrop ac yn mynd ati hefyd i ddatblygu rhai newydd y tu allan i'r UE.


Ni fu erioed mor bwysig inni godi proffil Cymru yn rhyngwladol ac inni fynd ati'n egnïol i werthu'n cynhyrchion bwyd a diod rhagorol i'r byd. Rwyf yn falch, felly, bod prynwyr ar ran y fasnach fwyd yn dod i BlasCymru/TasteWales o Unol Daleithiau'r America, Canada, Tsiena, Sweden, Ffrainc, yr Eidal, yr Emiraethau Arabaidd Unedig, Hong Kong, yr Iseldiroedd, Gwlad Belg, yr Almaen, Qatar a Japan.


Mae'r digwyddiad yn llwyfan arbennig o dda hefyd inni fedru dangos bod Cymru yn lle o'r radd flaenaf i fuddsoddi ynddo. Rydym am adeiladu ar y lefelau uchaf erioed o mewnfuddsoddiad y llwyddwyd i’w denu yn ddiweddar, lle gwelwyd buddsoddiad gan gwmnïau o dramor yn y diwydiant bwyd a diod yn creu ac yn diogelu dros fil o swyddi yng Nghymru yn ystod y ddwy flynedd diwethaf. Princes Foods sy'n gyfrifol am lawer o'r swyddi hynny ac mae'n buddsoddi yn ei safle yng Nghaerdydd. Y cwmni hwn hefyd yw prif noddwr Blas Cymru/Taste Wales. 


Mae Blas Cymru/Taste Wales hefyd yn rhoi llwyfan cryf inni fynd ati i gydweithio mwy â'n partneriaid yn Ewrop. Bydd dirprwyaeth o Brosiect Allforio Bwyd yr Iwerydd (gan gynnwys cynrychiolwyr o ranbarthau yn Ffrainc, Sbaen, Portiwgal, Iwerddon a Gogledd Iwerddon) yn ymweld â Chymru oherwydd y cysylltiadau cryf sy'n cael eu meithrin rhwng y sector bwyd a diod yng Nghymru ac yn Ewrop. Rwyf yn hynod falch hefyd fod Arloesi Bwyd Cymru bellach yn un o bartneriaid rhwydwaith Sefydliad Arloesi a Thechnoleg Ewrop − Bwyd (EIT Food), sef prif fenter arloesi Ewrop ym maes bwyd. Mae’n cael cyllid oddi wrth Lywodraeth Cymru a bydd yn golygu y bydd gan EIT Food bresenoldeb yng Nghymru, gan gysylltu diwydiant Cymru â chonsortiwm ehangach o fusnesau allweddol yn y diwydiant, o fusnesau newydd, a chanolfannau ymchwil a phrifysgolion ym mhob cwr o Ewrop.     


Bydd yr enghreifftiau hyn o gydweithio rhyngwladol hyd yn oed yn bwysicach yn y misoedd a'r blynyddoedd sydd i ddod ac maent yn tystio'n glir i'r ffaith ein bod yn benderfynol o weld Cymru yn parhau i gynnal cysylltiadau ymarferol a chadarnhaol ar draws Ewrop. Beth bynnag a ddaw, rydym yn gwbl benderfynol nid yn unig o gynnal ein partneriaethau â chenhedloedd a rhanbarthau ledled Ewrop, ond hefyd eu cryfhau.  


Yn Blas Cymru/Taste Wales yn 2017, cyhoeddwyd y byddai swm o £21 filiwn yn cael ei fuddsoddi mewn prosiect arloesi newydd o bwyd ym maes bwyd a diod. Yn ôl y ffigurau diweddaraf, bron dwy flynedd ar ôl i Brosiect Helix gael ei lansio, mae wedi cael effaith o fwy na £82 miliwn. Nod y prosiect hwn yw hyrwyddo arloesedd ac effeithlonrwydd yn y diwydiant bwyd a diod yng Nghymru, bron ddwy flynedd ers iddo gael ei lansio. Gan ddefnyddio cyfleusterau gweithgynhyrchu o'r radd flaenaf, mae'r cynllun wedi cynnig cymorth technegol a hyfforddiant pwrpasol sydd wedi helpu i ddatblygu cannoedd o gynhyrchion newydd − nifer ohonynt yn cael eu harddangos yn Blas Cymru/Taste Wales. Mae hefyd wedi helpu busnesau i arloesi, i fod yn fwy cynhyrchiol, i wella sgiliau ac i leihau gwastraff yn y gadwyn gyflenwi.    Hanner ffordd drwy Brosiect HELIX, mae wedi cymryd camau breision ymlaen at gyrraedd ei dargedau.  


Mae'r prosiect yn cael ei weithredu mewn partneriaeth â thair canolfan fwyd, un ar Ynys Môn, un yng Ngheredigon ac un yng Nghaerdydd, sydd, gyda'i gilydd, yn creu Arloesi Bwyd Cymru.


Mae'r clystyrau busnes yr ydym wedi'u datblygu ar y cyd â'r diwydiant wedi cyrraedd a chysylltu â thros 450 o fusnesau. Mae'r rhwydwaith hwn o glystyrau wedi cael canlyniadau gwych dan arweiniad y busnesau sy'n rhan ohono ac mae wedi creu cyfleoedd newydd, megis datblygu ffordd newydd i mewn i farchnad Llundain ar gyfer busnesau o Gymru, drwy feithrin gwell dealltwriaeth o'r farchnad. Mae wedi trefnu hefyd fod Cymru yn bresennol mewn llawer mwy o sioeau masnach a bod busnesau sy'n rhan o'r clystyrau'n cydweithio i ddod o hyd i brynwyr newydd. Mae'r rwydwaith clystyrau'n parhau i dyfu ac mae'n dangos sut y gall cydweithio rhwng y Llywodraeth, busnesau a'r byd academaidd gael gwir effaith ar yr economi. Rydym yn gwbl ymrwymedig i glystyru busnesau oherwydd bod profiad wedi dangos inni fod hynny'n ffordd o symbylu arloesedd, o greu uchelgais ac o alluogi'r diwydiant ei hun i ddod o hyd i atebion. 


Mae BlasCymru/TasteWales yn rhoi llwyfan cadarn inni geisio sicrhau bod diwydiant bwyd a diod Cymru yn tyfu'n gynt ar yr adeg hon o newid, er mwyn iddo fedru mynd i'r afael â'r heriau a manteisio ar y cyfleoedd a ddaw i'w ran ar ôl i’r DU benderfynu gadael yr Undeb Ewropeaidd. Mae'n dangos ein bod yn gwbl benderfynol o barhau i fynd ati ar y cyd i hyrwyddo ac i arddangos y gorau sydd gan ddiwydiant bwyd a diod Cymru i'w gynnig; i godi proffil ac i hyrwyddo enw da bwyd a diod o Gymru ar lwyfan y byd; ac i sicrhau bod Cymru'n parhau'n genedl groesawgar ac eang ei gorwelion.


 


 







Translation:


 
Today, we are welcoming the global food and drink industry to Wales for BlasCymru/TasteWales 2019\. This is the second time we have held this international trade event and conference for the food and drink industry in Wales. The first event, which took place in March 2017, was a resounding success and generated £16m in extra orders for Welsh producers.


This year’s event has attracted over 550 delegates, including some of the finest exponents of our food and drink industry. With over 100 Welsh companies in attendance, together with our universities and innovation centres showcasing cutting edge technological advances being made in Wales in the world of food technology, as well as the wealth of business support services on offer to the industry here in Wales, the event showcases the clear strength and quality of our growing and thriving industry. 


We are extremely proud of our high\-quality food and drink and recognise the enormous value it brings to our economy. The industry is rightly a foundation sector for our Government and our ambitious Action Plan ‘*Towards Sustainable Growth*’, sets a clear roadmap, working in partnership with industry through our Food and Drink Wales Industry Board, to grow the sector by 30% to £7bn by 2020\. We are currently at £6\.8bn, well on course to achieve this.


Welsh food and drink exports were worth £539 million in 2018, indicative of continual growth, and up 24% in the last 2 years. 73% of our exports went to the European Community (EC), which is even higher within some categories such as red meat.  Whilst the overall value fell by £14m, this was offset by a value increase of £25m in non\-EU Exports which indicates our companies’ ability to transition in challenging trade conditions. This follows a very successful presence at the Gulfood show in Dubai in February 2018 and 2019 and a Trade Development visit to Qatar in October 2018\.


At this year’s Blas Cymru/Taste Wales we have 200 buyers attending, of whom 80 are from outside of the UK and of the 80, 48 are outside of Europe which represents a 78% increase from the event held in 2017\.  We are, therefore, consolidating the UK and European markets and actively developing new ones outside the EU.


It has never been more important to raise Wales’ international profile and proactively sell our quality food and drink produce to the world. I am pleased, therefore, trade buyers are participating in BlasCymru/TasteWales from the USA, Canada, China, Sweden, France, Italy, UAE, Hong Kong, Netherlands, Belgium, Germany, Qatar  and Japan.


Our event also provides a strong platform to showcase Wales as a premier destination for inward investment. We want to build on our recent record levels of inward investment secured, with investment by foreign owned companies in the food and drink industry creating and safeguarding more than a thousand jobs in Wales in the last 2 years, many of which are from Princes Foods who is investing in its site in Cardiff and is the main event sponsor for Blas Cymru/Taste Wales.


BlasCymru/TasteWales is also providing a strong platform to strengthen collaboration with our European partners. A delegation from the Atlantic Food Export Project (including from regions in France, Spain, Portugal, Ireland and Northern Ireland) will be visiting Wales because of the strong developing links between the Welsh and European food and drink sector. I am also delighted Food Innovation Wales has become a network partner of the European Institute of Innovation and Technology (EIT) Food, Europe’s leading food innovation initiative. Supported by Welsh Government funding, this will establish a dedicated EIT Food presence in Wales, linking the Welsh industry to a wider consortium of key industry players, start\-ups, research centres and universities from across Europe.


These examples of international collaboration will be even more important in the coming months and years and are clear proof of our determination for Wales to continue to engage practically and positively across Europe. Whatever the future brings, our resolve to not only maintain but to strengthen our partnerships with nations and regions across Europe is absolute.


At Blas Cymru/Taste Wales in 2017, funding investment of £21m was announced in a major new food and drink innovation project. Latest figures show almost two years since its launch Project Helix, which aims to boost innovation and efficiency in the Welsh food and drink industry, has already had an impact of over £82m. Using state of the art manufacturing facilities the scheme has provided technical support and bespoke training that has helped develop hundreds of new products, many of which are on display at Blas Cymru/Taste Wales, helped businesses innovate, be more productive, improve skills and reduce waste in the supply chain.  Half way through Project HELIX, it is well on its way to meeting its targets.


The project is delivered in partnership with 3 food centres based in Anglesey, Ceredigion and Cardiff, together comprising Food Innovation Wales.


The Business clusters we have developed with industry, have reached and engaged with over 450 businesses. This cluster network has delivered great business\-led results and has opened up new opportunities, such as developing a new route into London for Welsh Businesses with a much better understanding of the market, and a much more extensive trade show presence where cluster businesses are working collaboratively to secure new buyers. The Cluster network continues to grow and demonstrates how Government, business and academia working closely together can have a real impact in the economy. Our commitment to business clustering is unwavering because this is a proven catalyst to innovation, raising ambition and enabling industry driven solutions.


Overall, BlasCymru/TasteWales provides a strong launchpad to accelerate the growth trajectory of the Welsh food and drink industry in changing times including the challenges and opportunities presented following the UK’s decision to leave the European Union. It demonstrates our clear determination to ensure we continue to collectively promote and showcase the very best that the Welsh food and drink industry has to offer, further raise the profile and reputation of Welsh food and drink on the world stage and ensure Wales remains an outward and welcoming nation.